|  |  |
| --- | --- |
|  |  |
|  | **REPUBLIKA HRVATSKA**  **BJELOVARSKO-BILOGORSKA ŽUPANIJA**  **GRAD ČAZMA**  **GRADSKO VIJEĆE** |

Na temelju članka 119. Zakona o proračunu (Narodne novine broj: 144/21 ), članka 34. Statuta Grada Čazme (Službeni vjesnik broj: 13/21) i u smislu članka 13. Odluke o izvršavanju Proračuna Grada Čazme za 2024. godinu, Gradsko vijeće Grada Čazme na \_\_\_. sjednici održanoj \_\_. listopada 2024. godine donosi

**ODLUKU**

**o kratkoročnom zaduženju Grada Čazme**

**članak 1.**

Ovom odlukom odobrava se kratkoročno kreditno zaduženje Grada Čazme kod Erste&Steiermarkische Bank d.d. na rok od 12 mjeseci, sukladno ponudi od 01. listopada 2024. godine na iznos do 200.000,00 eura.

**Članak 2.**

Grad Čazma zadužiti će se pod slijedećim uvjetima

* Iznos kratkoročnog zaduženja: 200.000,00 EUR
* Vrsta kredita: kratkoročni kredit
* Valuta kredita: EUR
* Namjena kredita: premošćenje likvidnosti
* Rok kredita: 12 mjeseci
* Način vračanja: 12 mjesečnih rata
* Kamatna stopa 3,68% godišnja, fiksna
* Naknada za obradu kredita: jednokratna naknada 0,20% na odobreni iznos kredita
* Instrument osiguranja: zadužnica Grada Čazme na odobreni iznos kredita

**Članak 3.**

Kratkoročni kredit koristiti će se za održavanje tekuće likvidnosti Proračuna Grada Čazme.

**Članak 4.**

Ovlašćuje se Gradonačelnik Grada Čazme za zaključivanje ugovora o kratkoročnom kreditu s Erste&Steiermarkische Bank d.d.

**Člana 5.**

Ova odluka stupa na snagu danom donošenja, a objaviti će se u ''Službenom vjesniku'' Grada Čazme

KLASA:

## URBROJ:

Čazma, \_\_. listopada 2024. Predsjednik gradskog vijeća

Branko Novković mag.med.techn.

**Obrazloženje**

Člankom 119. Zakona o proračunu, propisuje se način i uvjeti pod kojima se jedinica lokalne i područne (regionalne) samouprave smije kratkoročno zadužiti. Kratkoročno posuđivanje novčanih sredstava, radi likvidnosti i plaćanja obveza po dospijeću, ne ograničava se, već je upravo temelj upravljanja financijskim tokovima i gotovinom, te dobrog gospodarenja prihodima i rashodima. Na takav način se uspješno mogu premostiti negativne razlike koje su posljedica različite dinamike ispunjavanja obveza i prikupljanja, te uplate prihoda u proračun jedinice lokalne samouprave. Ovim zaduživanjem se planira poboljšati likvidnost Grada tijekom razdoblja u kojem postoji nerazmjer dospjelih obveza i uplaćenih prihoda.

Prilog prijedloga ove odluke je Indikativna ponuda Erste&Steiermarkische Bank d.d.

PROČELNIK

Mario Ivanović, mag.ing.aedif.